Document ID: 31995R0594

KOMISSION ASETUS (EY) N:o 594/95,
annettu 17 päivänä maaliskuuta 1995,
Espanjassa ja Portugalissa tuotettujen ja näiden jäsenvaltioiden markkinoille nautittavaksi saatettujen pöytäviinien kokonaishappoisuutta koskevista siirtymätoimenpiteistä vuodeksi 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan (1) ja erityisesti sen 90 artiklan, jonka soveltamisaikaa on pidennetty 31 päivään joulukuuta 1995 neuvoston asetuksella (ETY) N:o 4007/87 (2), sellaisena kuin se on viimeksi muutettuna asetuksella (EY) N:o 497/95 (3),
sekä katsoo, että
viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja liitteessä I olevan 13 kohdan mukaan pöytäviinin viinihappona ilmaistun kokonaishappoisuuden on oltava vähintään 4,5 grammaa litralta; Espanjan ja Portugalin liittymisasiakirjan 127 artiklassa säädetään, että Espanjassa tuotettujen ja tämän jäsenvaltion markkinoilla nautittavaksi saatettujen pöytäviinien kokonaishappoisuus saa olla 31 päivään joulukuuta 1990 vähintään 3,5 grammaa litraa kohti; tämän poikkeuksen oikeuttavat edellytykset liittyvät ilmasto-olojen lisäksi viininviljelyn rakenteisiin, jotka ovat osoittautuneet suhteellisen hitaasti kehittyviksi; nämä samat edellytykset oikeuttavat tämän toimenpiteen soveltamisen laajentamisen koskemaan Portugalia,
olisi vältettävä pöytäviinimarkkinoiden epätasapainoa Espanjassa ja Portugalissa, ja tämän vuoksi olisi näiden maiden osalta säädettävä poikkeuksesta niiden alueella tuotettujen ja nautittavaksi saatettujen pöytäviinien kokonaishappoisuuteen; poikkeuksesta 31 päivään joulukuuta 1994 on säädetty komission asetuksessa (EY) N:o 557/94 (5), ja samasta syystä olisi pidennettävä tätä poikkeusta ja rajattava sen voimassaolo 31 päivään joulukuuta 1995,
olisi toteutettava progressiivinen lähentäminen muiden jäsenvaltioiden pöytäviinien kokonaishappoisuuteen, ja tämän vuoksi olisi tarpeen ja riittävää rajoittaa poikkeus koskemaan komission asetuksen (EY) N:o 343/94 (6) 1 artiklassa säädettyjä 6 alueen B-osaa ja 7 aluetta, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 343/94 1 artiklassa tarkoitettujen 6 alueen B-osassa ja 7 alueella tuotettujen ja Espanjan ja Portugalin markkinoilla nautittavaksi saatettujen pöytäviinien viinihappona ilmaistu kokonaishappoisuus saa olla 31 päivään joulukuuta 1995 vähintään 3,5 grammaa litraa kohti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1995.

Labels: 3
17
18